Οίκος των Βασαράβων

Ο Οίκος των Βασαράβων, Basarab (επίσης Bazarab ή Bazaraad, Ρουμανικά: Basarab) ήταν μια κυρίαρχη οικογένεια Κουμανικής καταγωγής,[1] που διαδραμάτισε σημαντικό ρόλο στην ίδρυση του πριγκιπάτου της Βλαχίας. Έδωσε στη χώρα την πρώτη της σειρά από πρίγκιπες, που σχετίστηκαν με τους Μπογδάν-Μουσατίν ηγεμόνες της Μολδαβίας. Η διαδοχή της δυναστείας ήταν προβληματική: το επίσημο εκλογικό σύστημα επέτρεπε στα άρρενα μέλη της ίδιας οικογένειας, συμπεριλαμβανομένων των νόθων απογόνων, να επιλέγονταν για να κυβερνήσουν από ένα συμβούλιο βογιάρων. όμως τις περισσότερες φορές η εκλογή εξαρτιόταν από τη στρατιωτική δύναμη που ασκούσαν οι υποψήφιοι. Μετά την κυριαρχία του Aλεξάνδρου Α΄ Αλδέα, τέλειωσε το 1436), ο Οίκος διχάστηκε λόγω της σύγκρουσης μεταξύ των Δανέστι (Dănești) και των Δρακουλέστι (Drăculești), που και οι δύο διεκδίκησαν νομιμότητα. Αρκετοί μεταγενέστεροι ηγεμόνες του Κραϊοβέστι (Craiovești) ισχυρίστηκαν ότι κατάγονταν απευθείας από τον Οίκο μετά τον τελικό του θάνατο, συμπεριλαμβανομένων των Nαγόε Μπασαράμπ Ε΄, Mατέι Μπασαράμπ, Κονσταντίν Σερμπάν, Σερμπάν Καντακουζινό και Κονσταντίν Μπρανκοβεάνου.

Οι ηγεμόνες που αναφέρονται συνήθως ως μέλη του Οίκου περιλαμβάνουν τους (με χρονολογική σειρά από τον πρώτο ηγεμόνα): Μίρτσεα Α΄ τον Πρεσβύτερο, Νταν Β', Βλαντ Β΄ Ντράκουλ, Βλαντ Γ' τον Παλουκωτή, Βλαντ Δ΄ τον Μοναχό, Ράντου Δ' τον Μεγάλο και Ράντου του Αφουμάτι.

 Όνομα και προέλευση 
Η δυναστεία πήρε το όνομά της από τον Μπασαράμπ Α΄, ο οποίος κέρδισε την ανεξαρτησία της Βλαχίας από το βασίλειο της Ουγγαρίας γύρω στο 1325.

Το όνομα είναι πιθανότατα προέλευσης τουρκικής, κουμανικής ή πετσενεγκικής S. Brezeanu, Identități și solidarități medievale. Controverse istorice, pages 135–138 and 371–386.    και πιθανότατα σήμαινε «πατέρας ηγεμών». Το Basar ήταν ο ενεστώτας του ρήματος "εξουσιάζω", παράγωγά του πιστοποιούνται τόσο στις παλαιές, όσο και στις σύγχρονες κιπτσακικές γλώσσες. Ο Ρουμάνος ιστορικός Nικολάε Ιόργκα πίστευε, ότι το δεύτερο μέρος του ονόματος, - aba ("πατέρας"), ήταν τιμητικός τίτλος, όπως αναγνωρίζεται σε πολλά κουμανικά ονόματα, όπως Terteroba, Arslanapa και Ursoba.

Ο «πιθανός» πατέρας του Μπασαράμπ Α΄, Θοκομέριος, έφερε επίσης ένα υποτιθέμενο Κουμανικό όνομα, που προσδιορίστηκε ως Toq-tämir, ένα αρκετά κοινό όνομα Κουμανο-Ταταρικό τον 13ο αι. Τα ρωσικά χρονικά γύρω στο 1295 αναφέρονται σε έναν Τοκτόμερ, έναν πρίγκιπα της αυτοκρατορίας των Μογγόλων που βρισκόταν στην Κριμαία. 

Η Κουμανική ή Πετσενεγκική καταγωγή του ονόματος υποδηλώνει, ότι η κατάσταση πρέπει να ήταν πολύ παρόμοια με αυτή που έχει περιγραφεί σε σχέση με την οικογένεια Aσέν εκατό χρόνια πριν, αν και η προέλευσή τους αμφισβητείται επίσης. Όπως ο Aσέν και η οικογένειά του, που ήταν μη βουλγαρικής καταγωγής, και που ίδρυσαν μια δυναστεία και έγιναν Βούλγαροι, ο Bασαράβ και η οικογένειά του προφανώς ήταν επίσης Κουμάνοι, ίδρυσαν μια δυναστεία και έγιναν Ρουμάνοι. 

 Γενεαλογία των Μπασαράμπ
Το ακόλουθο γενεαλογικό δέντρο είναι μια απλοποιημένη έκδοση, που προορίζεται να δείξει τους ηγεμόνες πρίγκιπες, τους τεκμηριωμένους αδελφούς και αδελφές τους, τους συζύγους και τις ερωμένες εκείνες που είχαν τέκνα που έγιναν ηγεμόνες, σύμφωνα με τις συμβάσεις:
 Υπάρχουν δύο κλάδοι της δυναστείας:  των Ντανέστι (Dăneşti) και των Ντρακουλέστι (Drăculeşti).
 Δεν εμφανίζεται Μίρτσεα με αρίθμηση Δ΄, διότι: αν ο Μίρτσεα Β΄ ληφθεί στην αρίθμηση ως Μίρτσεα Γ΄, τότε ο Μίρτσεα Γ΄ είναι ο Μίρτσεα Δ΄. Αν δεν ληφθεί στην αρίθμηση, ο Μίρτσεα Ε΄ είναι ο Μίρτσεα Δ΄.
 Ο Ναγκόε Μπασαράμπ Ε΄ ισχυρίστηκε ότι είναι γιος του Μπασαράμπ Δ΄, αλλά στην πραγματικότητα ήταν του Οίκου των Κραϊοβέστι.

 Απόγονοι 
Το όνομα Basarab είναι η προέλευση πολλών τοπωνυμίων, συμπεριλαμβανομένης της περιοχής Βεσσαραβίας (σήμερα μέρος της Μολδαβίας και της Ουκρανίας) και μερικών πόλεων, όπως Basarabi στη Ρουμανία, Basarabeasca στη Δημοκρατία της Μολδαβίας και Basarbovo στη Βουλγαρία.

Η βασίλισσα Ελισάβετ Β΄ του Ηνωμένου Βασιλείου καταγόταν από την πριγκίπισσα Στάνκα του Bασαράβ (1518;-1601), ως απόγονος 8ης γενιάς της Κλάουντιν Ρίντεϋ φον Κις-Ρίντε (Claudine Rhédey von Kis-Rhéde) του Erdőszentgyörgy, μιας οικογένειας Ούγγρων κομήτων Teridge. Η Ελισάβετ ήταν επομένως επίσης δις μικρανιψιά του Βλαντ Δ' του Μοναχού.  

 Δείτε επίσης 
 Ο Δράκουλας στη λαϊκή κουλτούρα
 Μιχαήλ ο Γενναίος
 Άννα Μπασαράμπ
 Κατάλογος ευγενών οικογενειών με τίτλο στο Βασίλειο της Ουγγαρίας

 Βιβλιογραφικές αναφορές 
 Vasary, Istvan, Cumans and Tatars, Cambridge University Press, 2005, pp. 149–155

Παραπομπές

Κατηγορία:Ευρωπαϊκές δυναστείες
Κατηγορία:Ηγεμόνες της Βλαχίας
Κατηγορία:Ρουμανικές ευγενείς οικογένειες